আশাশুনি সাতক্ষীরা সড়কের নওয়াপাড়া গ্রামে বাস ও ট্রাকের মুখোমুখি সংঘর্ষে কমপক্ষে ২৫ জন আহত হয়েছে। ফায়ার সার্ভিসের সদস্যরা ট্রাকের সামনের অংশ কেটে/ভেঙ্গে ট্রাক চালককে উদ্ধার করেছে। বুধবার সকাল পৌনে ৯টার দিকে এ দুর্ঘটনা ঘটে। সাতক্ষীরা থেকে ঢাকা মেট্রো-ট-১৬- ১২১৩ নং ট্রাক বালি নিয়ে আশাশুনির দিকে আসছিল। ঘটনার সময় নওয়াপাড়া গ্রামের মরহুম কামাল আহমেদের বাড়ির সামনে ঢাকা মেট্রো-জ-১৪- ১২০৫ নং যাত্রীবাহী মিনিবাসের সাথে ট্রাকটির মুখোমুখি সংঘর্ষ ঘটে। এতে গাড়ী দুটি সামনের অংশ দুমড়ে-মুচড়ে যায়। বাসযাত্রীদের মধ্যে কমপক্ষে ২৪ জন আহত হয়েছে। তাদেরকে দ্রুত বিভিন্ন ক্লিনিক ও হাসপাতালে নেয়া হয়। বাস চালক-কন্ট্রাক্টর- হেলপার দ্রুত পালিয়ে গেলেও ট্রাক চালক আঃ কুদ্দুছের দু’পা গাড়ির মধ্যে আটকে ছিল। প্রায় দেড় ঘন্টা পরে সাতক্ষীরা থেকে ফায়ার সার্ভিসের কর্মীরা সেখানে পৌছে ট্রাকের সামনের অংশ ভেঙ্গে- কেটে চালককে উদ্ধার করেন। আহত যাত্রীদের নাম-ঠিকানা সংগ্রহ সম্ভব হয়নি।